Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 29 มิ.ย.65
Daily Focus-บล.ฟินันเซีย ไซรัส ประจำวันที่ 29 มิ.ย.65
29 มิ.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index อ่อนตัวลงหาระดับ 1,585-1,590 จุด จากบรรยากาศการลงทุนที่กลับมาเป็นลบอีกครั้ง หลังตลาดหุ้นสหรัฐฯปรับลงแรงและเริ่มกลับมากังวลโอกาสเกิด Recession โดยล่าสุด Inflation Expectation 12 เดือนข้างหน้าสูงถึง 8% ในเดือน มิ.ย. สูงสุดนับตั้งแต่ปี 1987 สะท้อนความกังวลเรื่องเงินเฟ้อที่ยังคงอยู่ และ FED ยังคงเดินหน้าขึ้นดอกเบี้ยต่อเนื่อง ภาพรวมยังสอดคล้องกับที่เราประเมินว่าไตรมาส 3/65 จะเป็นช่วงที่ต้องติดตามว่าเงินเฟ้อจะมีสัญญาณผ่าน Peak ที่ชัดเจนหรือไม่
ส่วนปัจจัยในประเทศยังดูสดใสมากกว่าและน้ำหนักบวกยังอยู่ที่การ Reopening และเปิดประเทศ เศรษฐกิจอยู่ในช่วงเร่งตัวสวนทางภูมิภาคอื่นที่ชะลอ ยังเน้นลงทุนในหุ้น Value และ Selective หุ้นที่มีปัจจัยบวกเฉพาะตัวและมีแนวโน้มกำไรไตรมาส 2/65 ถึงช่วงครึ่งหลังของปี 65 ที่แข็งแกร่ง ถูกกระทบจำกัดจากต้นทุนที่ปรับขึ้น
ด้านกลยุทธ์ : เน้นลงทุนหุ้น Value และหุ้นทีมีปัจจัยบวกเฉพาะตัวและแนวโน้มกำไรไตรมาส 2/65 ถึงครึ่งหลังของปี 65 แข็งแกร่ง
สำหรับหุ้นเด่นเดือน มิ.ย. : BCP, CK, CPALL, MAJOR, SAWAD